Mónosbél Községi Önkormányzat Képviselő-testülete

3345 Mónosbél, Kossuth L. u. 3. Tel.:554-087

Iktatószám: 5879-10/2015.

Jegyzőkönyv

Készült: Mónosbél Községi Önkormányzat Képviselő-testületének 2015. október 28. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. Tájékoztató a Kormányablak megnyitásáról
2. A polgármester beszámolója a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról
3. A polgármester beszámolója Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról
4. A polgármester beszámolója az átruházott hatáskörben hozott döntéseiről
5. A családsegítési és a gyermekjóléti szolgáltatási feladatok ellátásának felülvizsgálata
6. A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet módosítására
7. Önkormányzati ASP központhoz való csatlakozás megtárgyalása
8. A települési szilárd hulladék összegyűjtéséről szóló előterjesztés megtárgyalása
9. Könyvtári beszámoló
10. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 51/2015. (X.28.) | Mónosbél Községi Könyvtár beszámolójának elfogadása | azonnal |
| 52/2015. (X.28.) | Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló beszámoló elfogadása | azonnal |
| 53/2015. (X.28.) | Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról szóló beszámoló elfogadása | azonnal |
| 54/2015. (X.28.) | A polgármester átruházott hatáskörben hozott döntéseiről szóló beszámoló elfogadása | azonnal |
| 55/2015. (X.28.) | A családsegítési és a gyermekjóléti szolgáltatási feladatok ellátásának felülvizsgálata | folyamatos,  2015. október 31. |
| 56/2015. (X.28.) | Önkormányzati ASP központhoz való csatlakozás megtárgyalása | 2015. október 31. |
| 57/2015. (X.28.) | A települési szilárd hulladék összegyűjtéséről szóló előterjesztés megtárgyalása | 2015. december 31. |
| 58/2015. (X.28.) | Mónosbél, 75/2. hrsz-ú ingatlan értékesítése | 2016. június 30. |

|  |  |
| --- | --- |
| ***Rendelet száma*** | ***Tárgya*** |
| 18/2015. (X.29.) | A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendelet módosítása |

Mónosbél, 2015. november 3.

Varga Sándorné Fehér Lászlóné

polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2015. október 28. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

Antal József alpolgármester

Hajnákné Koós Zsuzsanna

Surányi Józsefné

Kovács Zoltán önkormányzati képviselők

Hivatalból jelen van: Dudásné dr. Géczi Erika aljegyző

Meghívott: Deli Liliána Heves Megyei Kormányhivatal Bélapátfalvai Járási Hivatala vezető

Jegyzőkönyvvezető: Galuska Tünde

Varga Sándorné polgármester

Köszönti a képviselő-testület tagjait, Deli Liliána járási hivatalvezetőt, Czilli Edéné könyvtárost és Dudásné dr. Géczi Erika aljegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására, illetve javasolja, hogy a 9. napirendi pontot, a könyvtári beszámolót tárgyalják 2. pontként, aztán következzen sorban a többi napirendi pont.

NAPIREND

1. Tájékoztató a Kormányablak megnyitásáról
2. Könyvtári beszámoló
3. A polgármester beszámolója a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról
4. A polgármester beszámolója Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról
5. A polgármester beszámolója az átruházott hatáskörben hozott döntéseiről
6. A családsegítési és a gyermekjóléti szolgáltatási feladatok ellátásának felülvizsgálata
7. A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet módosítása
8. Önkormányzati ASP központhoz való csatlakozás megtárgyalása
9. A települési szilárd hulladék összegyűjtéséről szóló előterjesztés megtárgyalása
10. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. Napirend

**Tájékoztató a Kormányablak megnyitásáról**

Deli Liliána járási hivatalvezető

Tájékoztatja a képviselő-testület tagjait, hogy Bélapátfalván a Kormány közigazgatási reformja alapján egységes arculatnak megfelelő kormányablak jön létre. A kormányablakok egyik legfontosabb és alapvető jellemzője, hogy integrált ügyintézésre – azaz egy helyen többféle államigazgatási ügy intézésére – ad lehetőséget, amely több mint kétezer államigazgatási és hatósági ügyet jelent. Az ügyfélfogadási rendünket a lakosság igényeihez igazítottuk, úgy hogy **munkaidőn kívül is mindenki el tudja intézni a hivatalos ügyeit.** A beruházás egy TIOP /-3.3.1/A-12/2-2013-0012 azonosítószámú/ projekt támogatásával és hazai forrás kiegészítésével 44 millió forint+ÁFA összegből valósul meg. A Kormányablak 2015. november 9. napján nyílik meg a lakosság részére.

1. Napirend

**Könyvtári beszámoló**

Varga Sándorné polgármester

A Bródy Sándor Megyei Városi Könyvtár megküldte tevékenységéről szóló beszámolóját a 2014-es évre vonatkozóan, hiszen Mónosbél Községi Önkormányzat szolgáltatási megállapodást kötött az egri könyvtárral. Czilli Edéné könyvtárvezető a mónosbéli könyvtár 2014-2015. évekről szóló beszámolóját ismerteti.

Czilli Edéné könyvtárvezető

Elmondja, hogy a települési önkormányzat által fenntartott községi könyvtár könyvállománya a 2014-15-ös évben 1814 db kötet lett. A beiratkozott olvasók száma 26 fő, a könyvtár látogatóinak száma 372 fő volt az elmúlt egy évben, akik 790 darab könyvet kölcsönöztek. Az önkormányzattal közös rendezvények száma évi kb. 6 esemény, többek között rajzkiállítás, író-olvasó találkozó gazdagítja a község programkínálatát. Kifogásolja, hogy az elmúlt időben egyre kevesebb a könyvtárlátogató, ez az internet és okostelefonok egyre nagyobb elterjedésére vezethető vissza.

Varga Sándorné polgármester

Kéri a képviselő-testület tagjait, hogy szavazzanak Mónosbél Községi Könyvtár elmúlt időszaki tevékenységéről a beszámoló szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**51/2015. (X.28.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja Mónosbél Községi Könyvtár tevékenységéről szóló beszámolót.

Határidő: azonnal

Felelős: polgármester

1. NaPIREND

**A polgármester beszámolója a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról**

Varga Sándorné polgármester

A Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló részletes beszámolót minden képviselő-testületi tag megkapta. Elmondja, hogy a beszámoló részletesen kitér a 2014. július 1. napjától 2015. szeptember 30. napjáig terjedő időszakra. A feladatok ellátását a Társulás által fenntartott intézmény, a Bélapátfalvai Százszorszép Óvoda és Bölcsőde látja el. A határozati javaslat elfogadásához egyszerű többség szükséges.

Kéri a képviselő-testület tagjait, hogy szavazzanak a Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**52/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete a Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

Határidő: azonnal

Felelős: polgármester

IV. napirend

**A polgármester beszámolója Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról**

Varga Sándorné polgármester

A Bélapátfalva és Térsége Gyermekjóléti és Szociális Társulás létrehozásáról szóló Társulási Megállapodás 10. pont b) alpontja szerint a társult önkormányzatok polgármesterei évente legalább egyszer beszámolnak a képviselő-testületeknek a Társulás tevékenységéről, a közösen fenntartott intézmény pénzügyi helyzetéről, a társulási cél megvalósulásáról. Jelen beszámoló 2014. július 1 – 2015. szeptember 30. közötti időszak adatait, valamint a 2015 őszétől várható feladatait tartalmazza. A határozati javaslat elfogadásához egyszerű többség szükséges.

Kéri a képviselő-testület tagjait, hogy szavazzanak a Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**53/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete a Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

Határidő: azonnal

Felelős: polgármester

V. napirend

**A polgármester beszámolója az átruházott hatáskörben hozott döntéseiről**

Varga Sándorné polgármester

A Mónosbél Község Polgármesterének 2014. július 1 – 2015. szeptember 30. között átruházott hatáskörökben hozott döntéseiről szóló részletes beszámolót minden képviselő-testületi tag megkapta. Elmondja, hogy Mónosbél Község Önkormányzatának a Szervezeti és Működési Szabályzatáról szóló 6/2011. (IV.12.) önkormányzati rendelete tartalmazza a polgármesterre átruházott hatásköröket. A határozati javaslat elfogadásához egyszerű többség szükséges.

Kéri a képviselő-testület tagjait, hogy szavazzanak a polgármester átruházott hatáskörben hozott döntéseiről szóló beszámolóról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**54/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta Mónosbél Község Polgármesterének átruházott hatáskörökben hozott döntéseiről szóló beszámolóját.

Határidő: azonnal

Felelős: polgármester

VI. napirend

**A családsegítési és a gyermekjóléti szolgáltatási feladatok ellátásának felülvizsgálata**

Varga Sándorné polgármester

A családsegítés és a gyermekjóléti szolgáltatási feladatok – 2015. december 31. napját követő – ellátásának felülvizsgálatáról szóló előterjesztést minden képviselő-testületi tag megkapta. Az egyes szociális és gyermekvédelmi tárgyú törvények módosításáról szóló 2015. évi CXXXIII. törvény értelmében a családsegítés csak a gyermekjóléti szolgáltatással integráltan – egy szervezeti és szakmai egységben – működhet 2016. január 1-jétől: települési szinten a család- és gyermekjóléti szolgálat, járási szinten a család- és gyermekjóléti központ keretében. Ennek alapján a család- és gyermekjóléti szolgálat, illetve központ a jelenlegi családsegítés és gyermekjóléti szolgáltatás bázisán, kötelező önkormányzati feladatként jön létre. Az önkormányzatoknak 2015. október 31-éig felül kell vizsgálniuk a családsegítés, illetve a gyermekjóléti szolgáltatási feladatok ellátásának módját, szervezeti kereteit és az e feladatok biztosítására kötött ellátási szerződést. 2015. november 30-ig pedig dönteni szükséges a feladatellátás új rendelkezéseknek megfelelő biztosítása módjáról, és ezen időpontig kérelmezni kell a szolgáltatói nyilvántartásba bejegyzett adatok módosítását.

Kéri a képviselő-testület tagjait, hogy szavazzanak a családsegítés és a gyermekjóléti szolgáltatási feladatok ellátásának felülvizsgálatáról szóló előterjesztésről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**55/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete – figyelemmel az egyes szociális és gyermekvédelmi tárgyú törvények módosításáról szóló 2015. évi CXXXIII. törvénnyel módosított, a szociális igazgatásról és a szociális ellátásokról szóló 1993. évi III. törvény 136. § (8) - (9) bekezdéseiben foglaltakra - felülvizsgálta a családsegítés és gyermekjóléti szolgáltatási feladatok ellátásának módját és szervezeti kereteit.

A Képviselő-testület úgy dönt, hogy 2016. január 1. napjától a családsegítés és gyermekjóléti szolgáltatási feladatait Bélapátfalva, Bükkszentmárton és Mónosbél önkormányzatok képviselő-testületeivel szociális alapellátási feladatokra létrehozandó társulás keretében, a létrejövő társulás fenntartásában megalakuló intézmény keretein belül, önálló intézményegységként kívánja biztosítani.

A Képviselő-testület felhatalmazza a polgármestert a határozat végrehajtása érdekében szükséges intézkedések megtételére.

Határidő: folyamatos, 2015. december 31.

Felelős: polgármester

VII. napirend

**A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet módosítása**

Varga Sándorné polgármester

A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet módosításáról minden képviselő-testületi tag megkapta az előterjesztést. Elmondja, hogy a tűzifa támogatás feltételeiben bekövetkezett változások miatt kerül sor a rendelet módosítására.

Kéri a képviselő-testület tagjait, hogy szavazzanak a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a **Mónosbél Községi Önkormányzat Képviselő-testületének 18/2015.(X.29.) önkormányzati rendeletét a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26) önkormányzati rendelet módosításáról.** (1. melléklet)

VIII. napirend

**Önkormányzati ASP központhoz való csatlakozás megtárgyalása**

Varga Sándorné polgármester

Az „Önkormányzati ASP központhoz való csatlakozáshoz” szóló előterjesztést minden képviselő-testületi tag megkapta. Elmondja, hogy ennek a projektnek a célja egy olyan ASP központ létrehozása, amely az önkormányzatok számára lehetővé teszi a hatékony forrásfelhasználás mellett a belső működés támogatását és egyes e-közigazgatási szolgáltatások nyújtását korszerű informatikai megoldások segítségével. Mónosbél Községi önkormányzat 2015. augusztus 31-ig jelezte csatlakozási szándékát az ASP projekthez, a következő szakrendszerekre:

* Ingatlan-vagyonkataszter rendszer,
* Iratkezelő rendszer,
* Ipar és kereskedelmi rendszer, valamint
* Keretrendszeri szolgáltatások.

Kéri a képviselő-testület tagjait, hogy szavazzanak az EKOP-2.1.25-2012-2012-0001 számú „Önkormányzati ASP központhoz való csatlakozáshoz” nevezetű projektről szóló előterjesztésről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**56/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete a rendelkezésre álló információk birtokában megtárgyalta és jóváhagyta az ASP központhoz való csatlakozásra vonatkozó javaslatot és az alábbi javaslatot hozta:

1. A Képviselő-testület támogatja az Önkormányzat ASP központhoz történő csatlakozását.
2. A Képviselő-testület az ASP központ keretrendszerén keresztül az alábbi alkalmazások körét kívánja igénybe venni:

- Ingatlan-vagyonkataszter rendszer,

- Iratkezelő rendszer,

- Ipar és kereskedelmi rendszer, valamint

- Keretrendszeri szolgáltatások.

Határidő: 2015. október 31.

Felelős: polgármester

IX. napirend

**A települési szilárd hulladék összegyűjtéséről szóló előterjesztés megtárgyalása**

Varga Sándorné polgármester

Tájékoztatja a képviselő-testületi tagokat, hogy a PEVIK Közüzemi és Szolgáltató Nonprofit Kft. megkereste Mónosbél Község Önkormányzatát, melyben tájékoztatásul közli, hogy lehetőség van 100 000 Ft névértékű üzletrész megvásárlására. Azok az önkormányzatok, melyek a PEVIK Kft. tulajdonosai, a közszolgáltatási szerződés megkötésekor közbeszerzési eljárás nélkül, egyszerű határozathozatallal járhatnak el. Az az önkormányzat viszont, amely nem tulajdonosa a Kft-nek, lejáró szerződés esetén, közbeszerzési törvény alapján választja ki a közszolgáltatót.

Mivel közbeszerzési értékhatár alatt vagyunk, javaslom, hogy ne vásároljunk üzletrészt a Kft-ből.

Kéri a képviselő-testület tagjait, hogy szavazzanak a települési szilárd hulladék összegyűjtéséről szóló előterjesztésről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**57/2015. (X.28.) sz. Képviselő-testületi határozat**

Mónosbél Községi Önkormányzat Képviselő-testülete úgy döntött, hogy a PEVIK Közüzemi és Szolgáltató Nonprofit Kft-ben (3250 Pétervására, Tiszti sor út 29.) nem vásárol üzletrészt.

Határidő: 2015. december 31.

Felelős: polgármester

X. napirend

**Egyéb ügyek, indítványok**

Varga Sándorné polgármester

Az Önkormányzat részére érkezett egy bejelentés, melyben az épülő szociális építmény melletti telek tulajdonosa tesz panaszt, hogy az építkezés dolgozói engedély nélkül használják rendszeresen a területét, ahol a kertjében, az útban is jelentős károkat okoznak. Október 23-24-én a telek tulajdonosa nem tudta megközelíteni a telkét, az utat törmelékhalmok, szemét zárta el. Az út kátyús, járhatatlan a munkagépek után. Kéri az alvállalkozót a kárának megfizetésére.

Kovács Zoltán önkormányzati képviselő

A környező utcákban is hasonló a helyzet, az utcákban közlekedni nem lehet a kátyús utak miatt, az utca mindkét oldalán parkoló munkagépek és autók közlekedésre alkalmatlanná teszik a lakók számára az utcát. A vízelvezető árkok tele vannak földdel, ami a vízelvezetést akadályozza.

Varga Sándorné polgármester

Az Imola Bau Kft. területi képviselőjével és Mikóné Kormos Erika építésügyi előadóval pénteken reggel 8 órától helyszíni szemlét tartunk, ahol feltérképezzük és dokumentáljuk a károkat.

Varga Sándorné polgármester

Orbán Krisztina telekvásárlási ügyével már korában is foglalkozott a képviselő-testület. A telekmegosztás után a föld vagyoni értékét megbecsültettük, ez alapján a 75/2. hrsz-ú, 309 m2 területű ingatlan 160.000 ezer Forintba kerül, amely vételárat a vásárló elfogadott.

Kéri a képviselő-testület tagjait, hogy szavazzanak a mónosbéli 75/2. hrsz-ú ingatlan értékesítéséről a határozati javaslat szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**58/2015. (X.28.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja, hogy a mónosbéli 75/2. hrsz-ú, 309 m2 területű ingatlant - közútból magánúttá történő átminősítését követően - értékesíteni kívánja 160 000 Ft vételárért Orbán Krisztina 3346 Bélapátfalva, Móricz Zs. u. 8. szám alatti lakos részére.

A Képviselő-testület felhatalmazza a polgármestert, hogy az ingatlan átminősítésével kapcsolatos eljárást a közlekedési hatóságnál kezdeményezze, továbbá az ingatlan átminősítésének ingatlan-nyilvántartási átvezetését követően az adásvételi szerződés megkötésére.

Határidő: 2016. június 30.

Felelős: polgármester

Varga Sándorné polgármester

Megkérdezi, van-e valakinek kérdése, hozzászólása, javaslata.

Surányi Józsefné önkormányzati képviselő

Észrevette, hogy a buszmegállót borító hullámpala megint ki van törve.

Varga Sándorné polgármester

Igyekszünk minél hamarabb kijavítani a károkat.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Fehér Lászlóné

polgármester címzetes főjegyző